Μόνιμη άδεια διαμονής επενδυτή (χρονομεριστική μίσθωση) – Αρχική χορήγηση
Χορήγηση άδειας διαμονής με χρονομεριστική μίσθωση τουριστικού καταλύματος
Golden Visa μέσω χρονομεριστικής μίσθωσης τουριστικού καταλύματος Άρθρο 100
Μόνιμη άδεια διαμονής επενδυτή (χρονομεριστική μίσθωση) – Άρθρο 100, ν. 5038/2023 (Β.5) – Αρχική χορήγηση
Η αίτηση άδειας διαμονής για επενδυτικούς λόγους υποβάλλεται μέσω των ηλεκτρονικών υπηρεσιών (e-Υπηρεσίες) του Υπουργείου Μετανάστευσης και Ασύλου. Επίσης, πολίτης τρίτης χώρας, ο οποίος πληροί τις προϋποθέσεις για την υπαγωγή στις ρυθμίσεις των άρθρων 96 έως 100, δύναται να υποβάλει μέσω πληρεξουσίου αίτηση για χορήγηση άδειας διαμονής δυνάμει των ανωτέρω διατάξεων, πριν από την είσοδό του στην ελληνική επικράτεια. Η αίτηση υποβάλλεται δυνάμει σχετικού πληρεξούσιου εγγράφου, το οποίο έχει συνταχθεί ενώπιον ελληνικής προξενικής αρχής ή ενώπιον αρμόδιας αλλοδαπής αρχής ή συμβολαιογράφου που εδρεύει στο εξωτερικό και φέρει την επισημείωση της Χάγης Σφραγίδα της Συμβάσεως της Χάγης της 5ης Οκτωβρίου 1961 (APOSTILLE) ή την αντίστοιχη θεώρηση της αρμόδιας ελληνικής προξενικής αρχής.
Ο/η ενδιαφερόμενος/η θα πρέπει να κατέχει έγκυρο ταξιδιωτικό έγγραφο αναγνωρισμένο από τις αρμόδιες ελληνικές Αρχές που πληροί τα κριτήρια που ορίζονται στον Κανονισμό (ΕΕ) 2016/399 «Κώδικας Συνόρων Σένγκεν».
O/η αιτών/αιτούσα θα πρέπει να κατέχει απαιτούμενη εθνική θεώρηση εισόδου ή τίτλο διαμονής σε ισχύ ή να έχει εισέλθει με καθεστώς απαλλαγής ομοιόμορφης θεώρησης ή με καθεστώς απαλλαγής θεώρησης, ως κάτοχος τίτλου διαμονής από άλλο κράτος μέλος του ενιαίου χώρου Schengen.
Σε περίπτωση που ο/η αιτών/αιτούσα έχει εισέλθει στην χώρα με εθνική θεώρηση εισόδου, θα πρέπει να υποβάλλει την αίτηση για τη χορήγηση της άδειας διαμονής μετά την είσοδό του/της στη χώρα και πριν από τη λήξη της εθνικής θεώρησης εισόδου.
Ο/η ενδιαφερόμενος/η θα πρέπει να έχει συνάψει σύμβαση χρονομεριστικής μίσθωσης τουριστικού καταλύματος, σύμφωνα με τον ν. 1652/1986 (Α΄ 167) ή μακροχρόνια σύμβαση σύνθετου τουριστικού καταλύματος πενταετούς διάρκειας τουλάχιστον και αξίας κατ’ ελάχιστον οκτακοσίων χιλιάδων (800.000) ευρώ για τουριστικά καταλύματα που βρίσκονται στην Περιφέρεια Αττικής, την Περιφερειακή Ενότητα Θεσσαλονίκης της Περιφέρειας Κεντρικής Μακεδονίας, τις Περιφερειακές Ενότητες Μυκόνου και Θήρας της Περιφέρειας Νοτίου Αιγαίου και για τα νησιά με πληθυσμό, σύμφωνα με την τελευταία απογραφή, πάνω από τρεις χιλιάδες εκατό (3.100) κατοίκους. Σημειώνεται ότι η Εύβοια συνιστά νησιωτική περιοχή και υπάγεται στο όριο των 800.000. Για τις λοιπές περιοχές της χώρας η ελάχιστο τιμή μίσθωσης καθορίζεται στις τετρακόσιες χιλιάδες (400.000) ευρώ.
Σε περίπτωση που τη χρονομεριστική μίσθωση του τουριστικού καταλύματος τη συνάπτει νομικό πρόσωπο με έδρα στην Ελλάδα ή άλλο κράτος μέλος της Ε.Ε, θα πρέπει ο/η πολίτης τρίτης χώρας να είναι σε θέση να αποδείξει μέσω κατάθεσης εγγράφων ότι είναι ο κύριος όλων των εταιρικών μερίδων, μεριδίων ή μετοχών.
Επίσης, θα πρέπει το συμφωνηθέν μίσθωμα του τουριστικού καταλύματος να έχει καταβληθεί στο σύνολό του με τους εξής τρόπους: (α) με δίγραμμη τραπεζική επιταγή σε λογαριασμό πληρωμών του/της δικαιούχου που τηρείται σε πιστωτικό ίδρυμα που λειτουργεί στην Ελλάδα, (β) με μεταφορά πίστωσης, κατά την περ. 24 του άρθρου 4 του ν. 4537/2018 (Α’ 84) και (γ) μέσω POS εγκατεστημένου από πάροχο υπηρεσιών πληρωμών, ο οποίος λειτουργεί στην Ελλάδα, με χρέωση τραπεζικής πιστωτικής ή χρεωστικής κάρτας του/της αγοραστή/αγοράστριας, σε λογαριασμό πληρωμών του/της δικαιούχου που τηρείται σε πάροχο υπηρεσιών πληρωμών, κατά την περ. 11 του άρθρου 4 του ν. 4537/2018, ο οποίος λειτουργεί στην Ελλάδα. Η ως άνω πληρωμή δύναται να πραγματοποιηθεί και από σύζυγο ή συγγενείς εξ αίματος ή εξ αγχιστείας μέχρι β’ βαθμού του αγοραστή.
Θα πρέπει να έχει ασφαλιστήριο συμβόλαιο ιδιωτικού φορέα ασφάλισης.
Θα πρέπει να μην θεωρείται απειλή για τη δημόσια τάξη, τη δημόσια ασφάλεια ή τις διεθνείς σχέσεις, και να μην είναι καταχωρισμένος/η ως ανεπιθύμητος/η στις εθνικές βάσεις δεδομένων για σοβαρούς λόγους δημόσιας τάξης και ασφάλειας για χρονική διάρκεια πέραν της πενταετίας.
Θα πρέπει να μην αποτελεί κίνδυνο για τη δημόσια υγεία.
Ο/η αιτών/αιτούσα θα πρέπει να κατέχει αριθμό κινητού τηλεφώνου και διεύθυνση ηλεκτρονικού ταχυδρομείου (email), προκειμένου να υποβάλλει την αίτηση.
Η διαδικασία αφορά στη χορήγηση άδειας διαμονής για επενδυτικούς λόγους και απευθύνεται σε πολίτες τρίτων χωρών που έχουν συνάψει σύμβαση χρονομεριστικής μίσθωσης τουριστικού καταλύματος, τουλάχιστον πενταετούς διάρκειας.
Τέλος εκτύπωσης ηλεκτρονικής άδειας διαμονής
Αντίγραφο του ταξιδιωτικού εγγράφου με οποιαδήποτε θεώρηση εισόδου σε ισχύ ή με καθεστώς απαλλαγής ομοιόμορφης θεώρησης.
Τίτλος διαμονής σε ισχύ που έχει εκδοθεί από τις ελληνικές αρχές ή με καθεστώς απαλλαγής θεώρησης, ως κάτοχος τίτλου διαμονής από άλλο κράτος μέλος του ενιαίου χώρου Schengen.
Βεβαίωση του/της συμβολαιογράφου που συνέταξε τις συμβολαιογραφικές πράξεις μεταβίβασης, με την οποία βεβαιώνονται τα στοιχεία των συμβαλλομένων μερών, τα στοιχεία του ακινήτου, το συμφωνηθέν μίσθωμα, στην οποία να υφίσταται μνεία για χορήγηση σχετικού σήματος λειτουργίας από τον ΕΟΤ, ο τρόπος καταβολής του συμφωνηθέντος τιμήματος ή μισθώματος αντιστοίχως και όλα τα ειδικότερα στοιχεία διενέργειας της πληρωμής, σύμφωνα με τις διατάξεις του άρθρου 100 του ν. 5038/2023 παρόντος, η ύπαρξη τυχόν διαλυτικής αίρεσης, καθώς και εάν το συγκεκριμένο ακίνητο έχει χρησιμοποιηθεί από τον/την πωλητή/πωλήτρια για την έκδοση μόνιμης άδειας διαμονής επενδυτή.
Σύμβαση χρονομεριστικής μίσθωσης ή μακροχρόνια σύμβαση σύνθετου τουριστικού καταλύματος τουλάχιστον πενταετούς διάρκειας στην οποία να αναφέρεται το τίμημα που αντιστοιχεί κατ’ έτος.
Αποδεικτικό μεταγραφής του αρμόδιου υποθηκοφυλακείου ή καταχώρηση εγγραπτέας πράξης στο αρμόδιο κτηματολογικό γραφείο, στο οποίο έχει μεταγραφεί η σύμβαση χρονομεριστικής μίσθωσης ή η μακροχρόνια σύμβαση σύνθετου τουριστικού καταλύματος ή βεβαίωση του δικηγόρου σύμφωνα με τις διατάξεις της περ. β της παρ. 2 του άρθρου 36 του Κώδικα Δικηγόρων (ν. 4194/2013).
Αποδεικτικό του αιτήματος μεταγραφής ή καταχώρησης εγγραπτέας πράξης στο αρμόδιο κτηματολογικό γραφείο, στο οποίο έχει μεταγραφεί η σύμβαση χρονομεριστικής μίσθωσης ή η μακροχρόνια σύμβαση σύνθετου τουριστικού καταλύματος, ή της αντίστοιχης βεβαίωσης του δικηγόρου.
Βεβαίωση του ΕΟΤ ότι έχει λάβει γνώση της κατάρτισης της συγκεκριμένης χρονομεριστικής μίσθωσης ή της μακροχρόνιας σύμβασης σύνθετου τουριστικού καταλύματος.
Ασφαλιστήριο συμβόλαιο ιδιωτικού φορέα ασφάλισης.
Έγγραφα από τα οποία προκύπτει ότι ο/η πολίτης τρίτης χώρας είναι ο κύριος όλων των εταιρικών μερίδων, μεριδίων ή μετοχών, σε περίπτωση χρονομεριστικής μίσθωσης μέσω νομικού προσώπου με έδρα στην Ελλάδα ή άλλο κράτος μέλος της Ε.Ε.
Μία (1) πρόσφατη έγχρωμη φωτογραφία σε φυσική μορφή, οι τεχνικές προδιαγραφές της οποίας είναι ίδιες με αυτές των φωτογραφιών που υποβάλλονται για τα ελληνικά διαβατήρια, όπως αυτές κάθε φορά ισχύουν, καθώς και σε ψηφιακή μορφή, είτε σε οπτικό δίσκο αποθήκευσης (CD), είτε σε μαγνητικό μέσο αποθήκευση (USB stick) σε μορφή γραφικών JPEG2000.
Ταυτοποίηση με email και κινητό τηλέφωνο
Πολίτης τρίτης χώρας, ο οποίος πληροί τις προϋποθέσεις για την υπαγωγή στις ρυθμίσεις των άρθρων 96 έως 100, δύναται να υποβάλει μέσω πληρεξουσίου αίτηση για χορήγηση άδειας διαμονής δυνάμει των ανωτέρω διατάξεων, πριν από την είσοδό του στην ελληνική επικράτεια. Η αίτηση υποβάλλεται δυνάμει σχετικού πληρεξούσιου εγγράφου, το οποίο έχει συνταχθεί ενώπιον ελληνικής προξενικής αρχής ή ενώπιον αρμόδιας αλλοδαπής αρχής ή συμβολαιογράφου που εδρεύει στο εξωτερικό και φέρει την επισημείωση της Χάγης Σφραγίδα της Συμβάσεως της Χάγης της 5ης Οκτωβρίου 1961 (APOSTILLE) ή την αντίστοιχη θεώρηση της αρμόδιας ελληνικής προξενικής αρχής.
Η υποβολή του αποδεικτικού αιτήματος μεταγραφής ή καταχώρησης της εγγραπτέας πράξης στο αρμόδιο κτηματολογικό γραφείο είναι δυνατή κατά παρέκκλιση μόνο στο πλαίσιο της αρχικής χορήγησης της άδειας διαμονής. Κατά την υποβολή του αιτήματος ανανέωσης της μόνιμης άδειας διαμονής επενδυτή, θα πρέπει να υποβάλλεται το αποδεικτικό της μεταγραφής ή της καταχώρισης της εγγραπτέας πράξης στο κτηματολογικό γραφείο.
Διεύθυνση Αδειών Διαμονής, Γενική Διεύθυνση Μεταναστευτικής Πολιτικής
Οι άδειες διαμονής επενδυτή δεν καθιερώνουν δικαίωμα πρόσβασης σε οποιαδήποτε μορφή εργασίας.
Άδεια διαμονής που συνδέεται με επενδύσεις σε ακίνητη περιουσία - Αντικατάσταση άρθρου 100 και παρ. 49 άρθρου 176 ν. 5038/2023
Παροχή οδηγιών ως προς την εφαρμογή των διατάξεων του άρθρου 100 του ν. 5038/2023 (Α΄81), όπως τροποποιήθηκε με την παρ. 1 του άρθρου 64 του ν. 5100/2024 (Α΄49) και λοιπών μεταβατικών διατάξεων της μεταναστευτικής νομοθεσίας, αναφορικά με τις επενδύσεις σε ακίνητη περιουσία και τη χορήγηση μόνιμης άδειας διαμονής επενδυτή σε πολίτες τρίτων χωρών.
Επενδύσεις σε ακίνητη περιουσία (μόνιμη άδεια διαμονής επενδυτή) (άδεια διαμονής τύπου «Β.5»)
Καθορισμός των ειδικών δικαιολογητικών για την χορήγηση της μόνιμης άδειας διαμονής επενδυτή του άρθρου 100 του ν. 5038/2023 «Κώδικας Μετανάστευσης» (Α΄ 81), καθώς και του τρόπου πιστοποίησης της συνδρομής των περ. γ) και δ) της παρ. 2 του ίδιου άρθρου.
Ο/η ενδιαφερόμενος/η πολίτης τρίτης χώρας έχει το δικαίωμα να προσβάλλει την απορριπτική απόφαση. Η αίτηση θεραπείας θα πρέπει να υποβληθεί εντός δύο (2) μηνών από την επίδοση της απόφασης. Οι αιτήσεις θεραπείας συνοδεύονται από παράβολο ύψους πενήντα (50) ευρώ. Η αίτηση θεραπείας υποβάλλεται στην υπηρεσία που εξέδωσε τη σχετική απόφαση, η οποία αποφαίνεται επ’ αυτής εντός αποκλειστικής προθεσμίας τριάντα (30) ημερών από την υποβολή της.
Ο/η πολίτης τρίτης χώρας υποβάλλει ηλεκτρονικά αίτηση - και τα απαραίτητα δικαιολογητικά- για χορήγηση άδειας διαμονής για επενδυτικούς λόγους.
Χορηγείται αποδεικτικό υποβολής ηλεκτρονικής αίτησης στον/την αιτούντα/ουσα.
Εξετάζονται αν είναι πλήρη τα δικαιολογητικά.
Αποστέλλεται στον/την αιτούντα/αιτούσα βεβαίωση της υποβολής ηλεκτρονικής αίτησης για τη χορήγηση άδειας διαμονής.
Σε αυτό το στάδιο εξετάζεται η αίτηση και γίνεται λήψη των βιομετρικών δεδομένων του/της αιτούντος/αιτούσας.
Μετά τον έλεγχο της αίτησης εκδίδεται η άδεια διαμονής.
Μετά τον έλεγχο της αίτησης απορρίπτεται η αίτηση για χορήγηση άδειας διαμονής.
Ο/η ενδιαφερόμενος/η πολίτης τρίτης χώρας έχει το δικαίωμα να προσβάλλει την απορριπτική απόφαση. Η αίτηση θεραπείας θα πρέπει να υποβληθεί εντός δυο (2) μηνών από την επίδοση της απόφασης.
Παραλαβή αίτησης χορήγησης άδειας διαμονής
Αποστολή αποδεικτικού υποβολής αίτησης στον/την αιτούντα/αιτούσα
Αποστολή στον αιτούντα/αιτούσα της βεβαίωσης υποβολής ηλεκτρονικής αίτησης για τη χορήγηση άδειας διαμονής
Έλεγχος της αίτησης και βιομετρικά δεδομένα